ທ່ານໂອບາມາ ປຶກສາຫາຣື ບັນຫາອັຟການິສຖານ ກັບພວກ ທີ່ປຶກສາ
ຂ່າວສຳຄັນອື່ນໆ: ທ່ານໂອບາມາ ພົບປະກັບ ປະທານາທິບໍດີອີຣັກ ທີ່ທຳນຽບຂາວ; ສະພາແຫ່ງຊາດ ປາກິສຖານ ເລີ້ມອະພິປາຍ ກ່ຽວກັບ ການຊ່ອຍເຫຼືອ ຂອງສະຫະຣັດ ມູ
ປະທານາທິ ບໍດີສະຫະຣັດ ທ່ານ BARACK OBAMA ຈະ ພົບປະກັບພວກນາຍທະຫານ ອະວຸໂສ ແລະ ທີ່ປຶກສາ ທາງດ້ານການເມືອງ ເພື່ອສຶກສາ ອີກ ຮອບນຶ່ງເບິ່ງຍຸທສາດ ໃນອັຟການິສຖານໃນວັນ ພຸດມື້ນີ້ ຊຶ່ງເປັນວັນຄົບຮອບ ປີທີ 8ໃນການປະ ຕິບັດງານ ທາງທະຫານ ພາຍໃຕ້ການນຳພາ ຂອງສະຫະຣັດ ໃນປະເທດດັ່ງກ່າວ ໃນມື້ວານ ນີ້ ທ່ານ OBAMA ໄດ້ພົບປະ ເປັນເວລາ 1 ຊົ່ວ ໂມງເຄິ່ງ ກັບພວກຜູ້ນຳຣັຖສະພາ ສະຫະ ຣັດຈາກທັງສອງ ພັກການເມືອງ ທີ່ທຳນຽບຂາວ ເພື່ອສົນທະນາຫາຣືກ່ຽວກັບເຣື່ອງ ອັຟການິສ ຖານ ເຈົ້າໜ້າທີ່ ອະວຸໂສທ່ານນຶ່ງ ຂອງຣັຖບານເວົ້າວ່າ ປະທານາທິບໍດີ ໄດ້ໃຫ້ການຄ້ຳປະກັນ ແກ່ບັນດາ ສະມາຊິກ ຣັຖສະພາວ່າການທົບທວນ ເບິ່ງນະໂຍບາຍ ຈະກະທຳກັນ ຢ່າງຂຸ້ນຂ້ຽວ ແລະຮອບຄອບ ແຕ່ຈະດຳເນີນໄປຢ່າງວ່ອງໄວ ຜູ້ບັນຊາການ ກຳລັງສະຫະຣັດ ໃນອັຟການິສຖານ ນາຍພົນ STANLEYMcCHRYSTAL ເຕືອນວ່າ ສະຫະຣັດ ອາດຈະປລາຊັຍ ຖ້າຫາກບໍ່ມີ ການສົ່ງກຳລັງໄປຕື່ມໃນອັຟການິສຖານ ປະທານາທິບໍດີສະຫະ ຣັດທ່ານ BARACK OBAMA ແລະປະທາ ນາທິບໍດີອີຣັກ ທ່ານ JALAL TALABANI ໄດ້ສົນທະນາຫາຣືກັນກ່ຽວກັບບັນຫາເຣື່ອງ ຄວາມໝັ້ນຄົງ ແລະເສຖກິດ ທີ່ທຳນຽບຂາວໃນວັນອັງຄານ ວານນີ້ ຖແລງຂ່າວ ທີ່ນຳ ອອກເຜີຍແຜ່ ໂດຍທຳນຽບຂາວ ແຈ້ງວ່າການພົບປະ ໄດ້ມີຂຶ້ນ ເວລາທ່ານ OBAMA ໄດ້ຢຸດແວ່ ເບິ່ງການພົບປະ ລະຫວ່າງນາຍພົນເບັ້ຽບຳນານ JIM JONES ທີ່ປຶກສາ ທາງດ້ານ ຄວາມໝັ້ນຄົງແຫ່ງຊາດ ຂອງທ່ານແລະທ່ານ TALABANI ຖແລງຂ່າວ ເວົ້າວ່າ ທ່ານ OBAMA ໄດ້ກ່າວຊົມເຊີຍປະທານາທິບໍດີອີຣັກ ທີ່ໄດ້ຊຸກຍູ້ ໃຫ້ມີການສ້າງ ຄວາມປອງດອງຊາດ ຢູ່ໃນອີຣັກແລະໄດ້ສະແດງ ການສນັບສນຸນ ຕໍ່ການດຳເນີນ ຄວາມພະຍາຍາມ ຂອງອີຣັກທີ່ໄດ້ຮັບຮອງເອົາກົດໝາຍ ການເລືອກຕັ້ງໃໝ່ ທຳນຽບຂາວເວົ້າວ່າ ພວກຜູ້ນຳທັງສອງຍັງໄດ້ສົນທະນາ ຫາຣືກ່ຽວກັບ ກອງປະຊຸມ ວ່າດ້ວຍທຸຣະກິດ ແລະການລົງທຶນ ເປັນເວລາ2 ມື້ ລະຫວ່າງສະຫະຣັດ ແລະອີຣັກ ຊຶ່ງຈະມີຂຶ້ນ ທີ່ກຸງວໍຊິງຕັນ ໃນວັນທີ 20ເດືອນຕຸລານີ້ ສະພາແຫ່ງຊາດ ປາກິສຖານ ຈະເລິ້ມທຳການອະພິປາຍກ່ຽວກັບ ການໃຫ້ຄວາມຊ່ອຍເຫຼືອ ມູນຄ່າ 7 ພັນ 500 ລ້ານໂດລາຂອງສະຫະຣັດທ່າມກາງທີ່ມີ ການ ຕຳໜິຕິຕຽນ ຈາກຊາວປາກິສຖານ ຈຳນວນນຶ່ງ ວ່າ ເງິນຊ່ອຍເຫລືອທີ່ວ່ານີ້ ໄດ້ມີເງື່ອນໄຂຜູກ ມັດ ທີ່ອາດເປັນການ ລ່ວງລະເມີດ ຕໍ່ອະທິປໄຕຂອງປາກິສຖານ ກໍເປັນໄດ້ ປາກິສຖານ ສະແດງ ຄວາມຍິນດີ ກ່ຽວກັບໂຄງການໃຫ້ຄວາມຊ່ອຍເຫລືອ ໃນດ້ານພົລເຮືອນ ຂອງສະຫະຣັດ ແບບທີ່ບໍ່ເຄີຍ ມີມາກ່ອນທີ່ຣັຖສະພາສະຫະຣັດ ໄດ້ໃຫ້ການອະນຸມັດ ໃນສັບປະດາແລ້ວ ແຕ່ຊາວປາກິສຖານບາງຄົນໄດ້ມີຄວາມ ວິຕົກກັງວົນ ກ່ຽວກັບເງື່ອນໄຂ ແລະການຄາດຄະເນ ໃນການມີໜ້າຂອງເຈົ້າໜ້າທີ່ ສະຫະຣັດ ໃນຈຳນວນເພີ້ມຂຶ້ນ ເພື່ອບໍຣິຫານງານໂຄງການແລະເງິນຊ່ອຍເຫລືອນັ້ນ ຊຶ່ງຈະທໍ່ກັບ ເປັນການແຊກແຊງ ຂອງສະຫະຣັດ ເຂົ້າໃນກິຈການພາຍໃນ ຂອງປາກິສຖານ ທ່ານນາງ HILLARY CLINTON ຣັຖມຸມນຕຣີການຕ່າງປະເທດ ສະຫະຣັດ ໄດ້ພະຍາຍາມ ທີ່ຈະຂະຈັດປັດເປົ່າ ຄວາມວິຕົກກັງວົນກ່ຽວກັບເຣື່ອງນີ້ ໂດຍເວົ້າວ່າ ວໍຊິງຕັນບໍ່ມີຄວາມຕັ້ງໃຈ ທີ່ຈະແຊກແຊງເຂົ້າໃນກິຈການພາຍໃນ ຂອງປາກິສຖານ ອົງການຂ່າວ ຂອງອີຣ່ານ ລາຍ ງານວ່າຫົວໜ້າໂຄງການນິວເຄລັຽ ຂອງເຕຫະຣ່ານໄດ້ ປະກາດ ກ່ຽວກັບແຜນການທີ່ຈະຕິດຕັ້ງເຄື່ອງແຍກທາດ ຢູເຣນຽມທີ່ທັນສມັຍ ຢູ່ທີ່ໂຮງກັ່ນທາດຢູເຣນຽມແຫ່ງໃໝ່ທີ່ຫາກໍມີ ການເປີດເຜີຍ ໃຫ້ຊາບນັ້ນ ອົງການຂ່າວຂອງ ອີຣ່ານແຈ້ງວ່າ ທ່ານ ALIAKBAR SALEHI ໄດ້ປະ ກາດວ່າ ອີຣ່ານຈະເພັ່ງເລັງ ໃສ່ການຄົ້ນຄວ້າ ແລະການ ພັທນາຫລາຍຂຶ້ນ ທີ່ໂຮງກັ່ນທາດ ຢູເຣນຽມແຫ່ງໃໝ່ ໃກ້ໆເມືອງ QOM ຫົວເມືອງສັກສິດຂອງສາສນາອິສລາມ ນິກາຍຊີໄອທ໌ ສະຫະຣັດ ແລະປະເທດ ຕາເວັນຕົກອື່ນໆ ສົງສັຍວ່າອີຣ່ານພວມພະຍາຍາມ ທີ່ຈະພັທນາ ອາວຸດນິວເຄລັຽ ເຕຫະຣ່ານກ່າວວ່າໂຄງການນິວເຄລັຽຂອງຕົນ ມີຈຸດປະສົງ ໃນທາງສັນຕິເທົ່ານັ້ນ ແລະໄດ້ຕົກລົງທີ່ຈະອະນຸຍາດໃຫ້ ຄະນະກວດການາໆຊາດ ເຂົ້າໄປກວດເບິ່ງ ໂຮງກັ່ນທາດຢູເຣນຽມແຫ່ງໃໝ່ ໃກ້ໆເມືອງ QOM ຊາວອະເມຣິກັນ 2 ຄົນແລະອິສຣາແອລຄົນນຶ່ງໄດ້ຮັບລາງວັນໂນແບລ ຂແນງ ເຄມີ ໃນການຄົ້ນຄວ້າກ່ຽວກັບໂຄງສ້າງຂອງທາດໂປຣຕີນ ທີ່ສຳຄັນໆ ທີ່ປະກອບເປັນ ເນື້ອເຫຍື້ອຫລືແຊລລ໌ຂອງມະ ນຸດ ຊາວອະເມຣິກັນທັງສອງ ຊຶ່ງໄດ້ແກ່ທ່ານ VENKATRAMANRAMAKRISHNAN ແລະທ່ານ THOMAS STEITMZ ພ້ອມກັບ ຊາວອິສຣາແອລ ທ່ານ ADA YONATHຈະໄດ້ແບ່ງເ ງິນລາງວັນກັນ ໃນມູນຄ່າ 1 ລ້ານ 4 ແສນໂດລາ ທີ່ທາງ ສະຖາບັນການແພດຂອງຣາຊອານາຈັກ ສະວີເດັນ ໄດ້ປະກາດ ໃນວັນພຸດມື້ນີ້ ສະຖາບັນການແພດ ສະວີເດັນກ່າວວ່າ ຜົນງານຂອງພວກເຂົາເຈົ້າ ໄດ້ຊ່ອຍໃຫ້ ພວກນັກຄົ້ນຄວ້າ ສາມາດພັທນາຢາປະຕິຊີວະນະ ຫລືຢາປິ່ນປົວພະຍາດ ຊະນິດຕ່າງໆ ໃຫ້ຫາຍດີໄດ້ ນອກນັ້ນນັກວິທຍາສາດແຕ່ລະຄົນ ຍັງຈະໄດ້ຮັບ ໃບປະກາສະນີຍະບັດ ແລະໜັງສືກ້ານເຊີນໃຫ້ໄປຮ່ວມພິທີ ມອບລາງວັນ ທີ່ນະຄອນຫລວງ ສະຕັອກໂຮມ ປະເທດສະວີເດັນ ໃນວັນທີ 10ທັນວາຈະມານີ້ ທ່ານນາງອອງຊານຊູຈີ ຜູ້ນຳປະຊາທິ ປະໄຕ ທີ່ຖືກຄຸມຂັງ ຂອງມຽນມາໄດ້ເຈຣະຈາຫາ ຣືກັບເຈົ້າໜ້າທີ່ ຣັຖບານທະຫານມຽນມາ ໃນວັນ ພຸດມື້ນີ້ ຊຶ່ງເປັນການພົບປະ ຄັ້ງທີ2 ພາຍໃນໄລ ຍະ ບໍ່ຮອດນຶ່ງອາທິດ ທ່ານນາງອອງຊານຊູຈີໄດ້ ພົບປະ ກັບເຈົ້າໜ້າທີ່ຕິດຕໍ່ປະສານງານ ຂອງຣັຖບານທະຫານ ກັບພັກຝ່າຍຄ້ານ ທ່ານອອງຈີ ຣັຖມຸນຕຣີກະຊວງແຮງງານ ເປັນເວລາ 30 ນາທີ ຢູ່ທີ່ບ້ານພັກແຫ່ງນຶ່ງ ຂອງຣັຖບານໃນນະຄອນຢ່າງກຸ້ງ ລາຍລະອຽດ ໃນການສົນທະນາຫາຣືກັນ ບໍ່ໄດ້ມີການເປີດເຜີຍໃຫ້ຊາບ ໃນມື້ວັນເສົາແລ້ວ ບຸກຄົນທັງສອງ ກໍໄດ້ພົບປະກັນເປັນເທື່ອທຳອິດ ນັບແຕ່ເດືອນມັງກອນ ປີ 2008 ເປັນຕົ້ນມາ ທ່ານ NYAN WINທະນາຍຄວາມ ຂອງທ່ານນາງອອງຊານ ຊູຈີກ່າວວ່າ ມີທ່າທາງວ່າ ການເຈຣະຈາຫາຣືທີ່ວ່ານີ້ ຈະເພັ່ງເລັງໃສ່ວ່າ ເຮັດຈັງໃດ ຈຶ່ງຈະມີການ ຍົກເລີກການລົງໂທດຕໍ່ມຽນມາ ທີ່ປົກຄອງໂດຍ ຣັຖບານທະຫານ ການປະຊຸມ ທີ່ວ່ານັ້ນ ໄດ້ມີຂຶ້ນນຶ່ງມື້ຫລັງຈາກສານ ຂອງມຽນມາ ໄດ້ປະຕິເສດ ຕໍ່ການຂໍອຸທອນ ຂອງທ່ານນາງ ອອງຊານຊູຈີທີ່ຢາກໃຫ້ຕ່າວປີ້ນ ການຕໍ່ອາຍຸ ໃນການກັກບໍຣິເວນ ທ່ານນາງນັ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ